GHIDUL SOLICITANTULUI

**privind finanţarea de la bugetul local al Municipiului Miercurea-Ciuc a structurilor sportive de drept privat, fără scop lucrativ**

Autoritatea finanţatoare:

**PRIMĂRIA MUNICIPIULUI MIERCUREA-CIUC, Miercurea-Ciuc 530110, Piaţa Cetăţii nr. 1**

**1.** Denumirea programului: „Promovarea sportului de performanţă” – susţinerea jocurilor sportive şi a sporturilor pe echipe, a sporturilor individuale, a organizării unor evenimente sportive de nivel regional, naţional şi internaţional și susțienerea de alte acțiuni sportive şi *„*Sportul pentru toţi – competiţii şi evenimente sportive”

**2. Scopul programului:**

**I. Programul "Promovarea sportului de performanţă"**

1. Scop: valorificarea aptitudinilor individuale într-un sistem organizat de selecţie, pregătire şi competiţie care să asigure autodepăşirea continuă, realizarea de recorduri naţionale şi internaţionale, precum şi obţinerea victoriei.

2. Obiective:

a) evidenţierea contribuţiei semnificative şi constante a sportului de performanţă la reprezentarea şi sporirea prestigiului României pe plan internaţional;

b) susţinerea disciplinelor şi a probelor sportive, în funcţie de tradiţia şi de gradul de dezvoltare a fiecăreia la nivel naţional şi internaţional;

c) susţinerea activităţii de performanţă la nivelul copiilor şi juniorilor;

d) perfecţionarea sistemelor de selecţie, pregătire şi competiţionale pentru fiecare ramură de sport;

e) susţinerea procesului de redresare a jocurilor sportive, în funcţie de valoarea, tradiţia şi gradul de dezvoltare a fiecăruia la nivel naţional şi internaţional;

f) susţinerea sporturilor de iarnă în vederea amplificării la nivel naţional şi internaţional.

**II. Programul "Sportul pentru toţi"**

1. Scop: menţinerea unei bune stări de sănătate şi consolidarea socializării cetăţenilor prin crearea unui cadru social şi organizatoric favorizant.

2. Obiective:

a) încurajarea practicării activităţilor fizice şi sportive, în mod continuu, de cât mai mulţi cetăţeni;

b) atragerea şi stimularea tuturor categoriilor de cetăţeni, fără nici o discriminare, în mod liber şi voluntar, independent sau în cadru organizat, pentru practicarea activităţilor fizice şi sportive.

**3. Activităţi finanţate:**

**3.1. Programul „Promovarea sportului de performanţă” - susţinerea jocurilor sportive şi a sporturilor pe echipe**

pentru secţiile pe ramură de sport a structurilor sportive de seniori de drept privat, participante în prima divizie/ligă a Campionatului naţional, Cupa României, precum şi la alte competiţii oficiale internaţionale, pentru secţiile de seniori din eşalonul doi în cazul jocurilor sportive care au campionate organizate pe două eşaloane, respectiv trei în cazul jocurilor sportive care au campionate organizate pe mai mult de patru eşaloane, pentru secţiile pe ramură de sport a structurilor sportive de juniori şi tineret dacă participă la întrecerile campionatului naţional de seniori în primul sau în cel de-al doilea eşalon, pentru secţiile pe ramură de sport a structurilor sportive de juniori şi tineret participante la întrecerile Campionatului naţional aferent vârstei, la Campionatele Mondiale sau Europene, Cupe Mondiale, precum şi la alte competiţiile internaţionale oficiale.

**Ramuri sportive eligibile: toate ramurile de sport pe echipe recunoscute de Comitetul Olimpic şi Sportiv Român şi afiliate la federațiile sportive naționale legal constituite și recunoscute de către M.T.S.**

**3.2. Programul „Promovarea sportului de performanţă” - susţinerea sporturilor individuale**

pentru secţiile structurilor sportive de seniori, pe ramură de sport, participante în prima divizie a Campionatului Naţional, Cupa României, Campionatele şi Cupele mondiale, Europene, Jocurile Olimpice sau Paralimpice, precum şi la alte competiţii oficiale, pentru secţiile pe ramură de sport a structurilor sportive de juniori şi tineret la categoria: U20, U18, U16, U14 și U12 participante la întrecerile Campionatului Naţional, Cupei României, inclusiv faza regională (zonală) sau şcolară de juniori, la turnee finale şi competiţii internaţionale oficiale.

**Ramuri sportive eligibile: toate ramurile de sport individuale recunoscute de Comitetul Olimpic şi Sportiv Român şi afiliate la federațiile sportive naționale legal constituite și recunoscute de către M.T.S.**

**3.3. Programul „Promovarea sportului de performanţă” - susţinerea organizării unor evenimente sportive de nivel regional, naţional şi internaţional**

**Ramuri sportive eligibile: toate ramurile de sport recunoscute de Comitetul Olimpic şi Sportiv Român**

**3.4. Programul „Promovarea sportului de performanţă”- susținerea de alte acţiuni sportive -** acţiuni care prezintă interes pentru activitatea sportivă, altele decât competiţiile sportive şi cele de pregătire sportivă, desfăşurate în ţară sau în străinătate, cum ar fi: congrese, conferinţe, simpozioane, seminare, colocvii ori alte reuniuni, întâlniri de lucru, schimburi de experienţă, gale, expoziţii, cursuri şi stagii de practică şi specializare sau perfecţionare şi altele asemenea, precum şi acţiuni de cercetare, documentare, informare, promovare, consultanţă şi altele asemenea, maxim 4.000,00 lei/persoană perfecționată;

**Ramuri sportive eligibile: toate ramurile de sport recunoscute de Comitetul Olimpic şi Sportiv Român**

**3.5. Programul „Sportul pentru toţi — competiţii şi evenimente sportive'**' în vederea atragerii şi educării cât mai multor cetăţeni, din toate categoriile sociale şi de vârstă, pentru practicarea mişcării în aer liber, organizarea de acţiuni şi activităţi sportive de masă, ca o alternativă a petrecerii timpului liber şi a educaţiei pentru mişcare a întregii colectivităţi şi susţinerea de competiţii şi alte evenimete sportive de interes local, naţional şi internaţional.

**4. Beneficiarii programului**

Solicitanţii pot fi, cluburile sportive de drept privat**,** fără scop lucrativ şi asociaţiile de sport, care îşi desfăşoară activitatea în municipiul Miercurea-Ciuc şi care dispun de certificat de identitate sportivă.

**5. Bugetul programului:**

Bugetul programului este în limita sumelor aprobate în bugetul 2023.

**6. Finanţarea proiectului**

Finanţarea proiectelor - finanţarea asigurată de Municipiul Miercurea-Ciuc va fi de maxim 90% din bugetul total al proiectului. Diferenţa de minim 10% din valoarea proiectului trebuie să fie asigurată de către solicitant (Contribuţie proprie şi alte surse de finanţare). Contribuţia proprie obligatorie va fi de minim 10% din bugetul total al proiectului.

**Cerinţă obligatorie**: întocmirea unui proiect de buget foarte bine fundamentat şi detaliat, care să includă toate cheltuielile legate de activităţile care urmează să se desfăşoare, cu argumentarearea oportunităţii şi nivelului acestora.

Finanţarea proiectelor se va realiza pe baza contractului de finanţare nerambursabilă încheiat între Beneficiar şi Municipiul Mircurea-Ciuc (conform anexei nr.... al Hotărârii nr. /2023 al Consiliului Local al Municipiului Miercurea-Ciuc,

Finanţarea proiectelor se face prin decontare ulterioară, în baza contractului de finanţare nerambursabilă şi a documentelor justificative de decontare (conform anexei nr.... al Hotărârii nr. / 2023 al Consiliului Local al Municipiului Miercurea-Ciuc, ghidul de decontare), care trebuie prezentate atât pentru partea de cheltuieli efectuate din finanţarea nerambursabilă cât şi pentru cheltuieli efectuate din contribuţia proprie a solicitantului.

Cererile de finanţare primite vor fi prelucrate de către Comisia de evaluare/selectare numită ulterior prin Dispoziția primarului, care răspunde pentru îndeplinirea condiţiilor de eligibilitate.

**Cheltuieli eligibile:**

Următoarele categorii de cheltuieli sunt eligibile:

**I. Activităţi/acţiuni interne**

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Promovarea sportului de performanţă** | **Sportul pe echipe** | **Sporturi individuale** | **Evenimente sportive** | **Alte acțiuni sportive** | **Sportul pt. toţi** |
|  | Cheltuieli de transport | X | X | X | X | --- |
|  | Cheltuieli de cazare | X | X | X | X | --- |
|  | Cheltuieli de masă | X | X | X | X | X |
|  | Cheltuieli privind alimentația de efort | X | X | --- | --- | --- |
|  | Cheltuieli pentru achiziționarea de materiale și echipament sportiv | X | X | numai cele necesare organizării evenimentului - **max. 30% din totalul finanțării acordate** | numai cele necesare organizării evenimentului - **max. 30% din totalul finanțării acordate** | numai cele necesare organizării evenimentului - **max. 30% din totalul finanțării acordate** |
|  | Cheltuieli cu servicii medicale și pentru control doping | X | X | X | --- | X |
|  | Cheltuieli cu  indemnizațiile sportive | X | X | --- | --- | --- |
|  | Cheltuieli privind indemnizația de arbitraj | X | --- | X | --- | X |
|  | Cheltuieli cu închirierea bazei sportive și alte spatii | X | X | X | X | X |
|  | Cheltuieli cu refacere după efort și recuperare | X | X | --- | --- | --- |
|  | Cheltuieli cu dulciuri/ băuturi răcoritoare | X | X | X | X | X |
|  | Cheltuieli cu premii/recompense (numerar, transfer bancar) | X | X | --- | --- | --- |
|  | Cheltuieli cu ordine și pază | X | --- | X | --- | X |
|  | Cheltuieli de informare și publicitate | X | X | X | X | X |
|  | Cheltuieli cu rechizite, materiale consumabile și materiale de promovare, cheltuieli cu premii (cupe, medalii, etc.) | --- | --- | X | X | X |
|  | Taxă curs | --- | --- | --- | X | --- |
| **II. Activităţi/acţiuni internaţionale** | | | | | | |
| **Nr. crt.** | **Promovarea sportului de performanţă** | **Sportul pe echipe** | **Sporturi individuale** | **Evenimente sportive** | **Alte acțiuni sportive** | **Sportul pt. toţi** |
|  | Cheltuieli de transport | X | X | X | X | --- |
|  | Cheltuieli de cazare | X | X | X | X | --- |
|  | Cheltuieli de masă | X | X | X | X | --- |
|  | Cheltuieli privind alimentația de efort | X | X | --- | --- | --- |
|  | Cheltuieli cu servicii medicale și pentru control doping | X | X | X | --- | --- |
|  | Cheltuieli cu  indemnizațiile sportive | X | X | --- | --- | --- |
|  | Cheltuieli cu închirierea bazei sportive și alte spatii | X | X | X | --- | --- |
|  | Cheltuieli privind indemnizația de arbitraj | --- | --- | X | --- | --- |
|  | Cheltuieli cu dulciuri/ băuturi răcoritoare | X | X | X | --- | --- |
|  | Cheltuieli de informare și publicitate | X | X | X | --- | --- |
|  | Taxe competiţii | X | X | --- | --- | --- |
|  | Cheltuieli cu ordine și pază | --- | --- | X | --- | --- |
|  | Cheltuieli cu rechizite, materiale consumabile și materiale de promovare, | --- | --- | X | --- | --- |
|  | Cheltuieli cu premii (cupe, medalii, etc.) | --- | --- | X | --- | --- |
|  | Taxă curs | --- | --- | --- | X | --- |

**Cheltuieli privind cazarea:**

Cheltuielile de cazare se pot efectua conform Art. 12 din cadrul Normelor **HG 1447/2007 cu modificările și completările ulterioare, respectiva plafonului de cazare din cadrul Anexei HG nr. 518/1995 cu modificările și completările ulterioare.**

**Cheltuieli de transport şi servicii de transport:**

Această categorie cuprinde cheltuielile privind biletele şi abonamentele de transport, bonuri de benzină, cheltuielile privind transportul persoanelor, echipamentelor şi materialelor.

Transportul se va realiza pe cât posibil cu cele mai ieftine mijloace de transport existente, la clasa a II-a.

În cazul efectuării transportului cu autoturism proprietate personală se pot deconta 7,5 l combustibil la 100 de km parcurşi pe distanţa cea mai scurtă, consumul de combustibil fiind justificat cu bonuri fiscale, emise în perioada derulării programului.

**Cheltuieli privind serviciile:**

**-**servicii de publicitate,

*-*servicii de închiriere***:*** închirieri echipamente sau spaţii sportive ,

**Cheltuieli privind echipamentele:** ahiziţionare echipamente sportive (sub 2.500 lei fiecare) necesare pentru derularea programului/competiţiei sportive.

**Alte cheltuieli:**

- asigurarea serviciilor medicale,

- alimentaţia de efort

- cheltuieli de arbitraj

**Cheltuieli privind materialele consumabile:** achiziţionare cupe, premii, medalii, diplome, etc.

Restul categoriilor de cheltuieli sunt neeligibile. Cheltuielile neeligibile necesare pentru derularea proiectului pot fi acoperite atât din contribuţia proprie cât şi din alte surse de finanţare, tabelul de buget putându-se fi modificat în acest sens de către solicitant fără a aprobarea prealabilă a finanţatorului.

Cheltuielile eligibile trebuie să fie justificate şi oportune, în conformitate cu obiectivele programului/proiectului formulate în cererea de finanţare.

**7. Cerinţe minime de calificare solicitate de autoritatea finanţatoare şi documentele care urmează să fie prezentate de solicitant pentru îndeplinirea cerinţelor respective.**

Pot participa la procedura de selecţie de proiecte, cluburile sportive de drept privat**,** fără scop lucrativ şi asociaţiile de sport, care îşi desfăşoară activitatea în municipiul Miercurea-Ciuc şi care dispun de certificat de identitate sportivă,

Sunt eligibile acele cluburi sportive de drept privat şi asociaţiile pe ramură de sport judeţene, care intră sub incidenţa Legii nr. 69/2000 privind educaţia fizică şi sportul, cu modificările şi completările ulterioare, precum şi a Ordinul Ministerul Tineretului și Sportului nr. 664 din 6 septembrie 2018privind finanţarea din fonduri publice a proiectelor şi programelor sportive

**Criteriile de eligibilitate**

Conform prevederilor Anexei 2 din Ordinul Ministerul Tineretului și Sportului nr. 664 din 6 septembrie 2018privind finanţarea din fonduri publice a proiectelor şi programelor sportive ;

1. să fie o structură sportivă recunoscută în condiţiile legii;
2. să facă dovada afilierii la federaţia sportivă naţională de specialitate şi/sau asociaţia pe ramură de sport judeţeană legal constituite și recunoscute de către M.T.S.;
3. să facă dovada depunerii situaţiei financiare la data de 31 decembrie anul precedent la organul fiscal competent;
4. să nu aibă obligaţii de plată exigibile din anul anterior la instituţia publică căreia îi solicită atribuirea unui contract de finanţare;
5. să nu aibă obligaţii de plată exigibile privind impozitele şi taxele către bugetul de stat sau local, precum şi contribuţii neachitate către asigurările sociale de stat;
6. să nu se afle în litigiu cu instituţia publică căreia îi solicită atribuirea unui contract de finanţare;
7. să nu furnizeze informaţii false în documentele care însoţesc cererea de finanţare;
8. să nu se afle în situaţia de nerespectare a dispoziţiilor statuare, a actelor constitutive, a regulamentelor proprii, precum şi a legii;
9. să nu facă obiectul unei proceduri de dizolvare sau de lichidare ori să nu se afle deja în stare de dizolvare sau de lichidare în conformitate cu prevederile legale în vigoare;
10. să depună cererea de finanţare completă în termenul stabilit de autoritatea finanţatoare.
11. este obligatorie înscrierea indicatorilor de rezultate şi de eficienţă în cererea de finanţare

Cerinţe minime de calificare

1. să prezinte copia statutului;
2. să prezinte raportul de activitate pentru anul anterior, cu excepţia asociaţiilor, organizaţiilor nou-înfiinţate;
3. să facă dovada depunerii în termenele prevăzute de lege a situaţiei financiare pe anul anterior la organele fiscale competente, cu excepţia asociaţiilor, organizaţiilor nou-înfiinţate;
4. să nu se afle în litigiu cu instituţia finanţatoare.

**Documentele care urmează să fie prezentate de solicitant pentru îndeplinirea cerinţelor:**

* cererea de finanţare nerambursabilă;
* copie după bilanţul contabil pe anul precedent Administraţia Judeţeană a Finanţelor Publice Harghita;
* copii după actul constitutiv, statutul şi actele adiţionale, după caz;
* raport privind activitatea solicitantului în anul precedent avizat de către Direcţia Judeţeană pentru Sport şi Tineret Harghita
* copie după certificatul de înregistrare fiscală;
* certificat de atestare fiscală din care să rezulte că şi-a îndeplinit obligaţiile de plată exigibile a impozitelor şi taxelor către bugetul de stat sau local, precum şi contribuţiile pentru asigurările sociale de stat, valabilla data limită pentru depunerea propunerilor de proiecte;
* declaraţia pe propria răspundere care să dovedească încadrarea în următoarele prevederi:

(1) Pentru aceeaşi activitate nonprofit un beneficiar nu poate contracta decât o singură finanţare nerambursabilă de la aceeaşi autoritate finanţatoare în decursul unui an fiscal.

(2) În cazul în care un beneficiar contractează, în cursul aceluiaşi an calendaristic, mai mult de o finanţare nerambursabilă de la aceeaşi autoritate finanţatoare, nivelul finanţării nu poate depăşi o treime din totalul fondurilor publice alocate pentru programele aprobate în bugetul autorităţii finanţatoare respective.

* declaraţia de imparţialitate;
* copie după certificatul de identitate sportivă
* alte documente relevante privind activitatea asociaţiei/organizaţiei neguvernamentale fără scop lucrativ, după caz;

# 8. Termenul limită de depunere a proiectelor:

**primul termen**: 30 de zile după publicarea anunţului în Monitorul Oficial al României

al doilea termen**: se va publica ulterior în limita sumelor rămase neutilizate.**

Solicitantul va depune propunerea de proiect personal, prin poștă sau în format electronic la următoarea adresă:

**PRIMĂRIA MUNICIPIULUI MIERCUREA-CIUC**

**Miercurea Ciuc 530110, Piața Cetății nr. 1,**

**Serviciul cultural, de învățământ, sport și tineret - cam. 145.**

**e-mail: galmaria@szereda.ro sau primaria@miercureaciuc.ro**

Formularele cererii de finanţare, informaţii suplimentare pot fi solicitate pe adresa de mai sus şi prin nr. de tel.: 0266-315120/134, e-mail: galmaria[@szereda.ro](mailto:farkascsilla@szereda.ro)

Propunerile de proiecte depuse după termenul prezentat la alineatul precedent, respectiv cele depuse la altă adresă decât cele sus-menţionate nu vor fi luate în considerare şi vor fi restituite nedeschise.

**9**. **Instrucţiuni privind modul de elaborare şi de prezentare a propunerii de proiect**

Solicitantul are obligaţia de a elabora propunerea de proiect, în conformitate cu prevederile Ghidului solicitantului.

Propunerea de proiect trebuie să aibă caracter ferm şi obligatoriu din punct de vedere al conţinutului şi trebuie să fie semnată, pe propria răspundere, de către solicitant sau de către o persoană împuternicită legal de acesta. Bugetul rămâne ferm pe toată durata de îndeplinire a contractului de finanţare nerambursabilă.

Solicitantul are obligaţia de a exprima sumele în lei în propunerea de proiect.

Solicitantul are obligaţia de a prezenta documentele cerute de autoritatea finanţatoare, pentru a permite verificarea de către autoritatea finanţatoare a capacităţilor sale.

Autoritatea finanţatoare are obligaţia de a respecta caracterul confidenţial al informaţiilor prezentate de către solicitanţi în scopul verificării îndeplinirii cerinţelor de calificare.

**Dreptul de a solicita clarificări privind Ghidul solicitantului**

Orice solicitant care a obţinut, în condiţiile prezentei legi un exemplar al documentaţiei pentru elaborarea şi prezentarea propunerii de proiect are dreptul de a solicita şi de a primi clarificări din partea autorităţii finanţatoare.

Autoritatea finanţatoare are obligaţia de a transmite răspuns la orice solicitare de clarificări, dar numai la acele solicitări primite cu cel puţin 6 zile înainte de data limită pentru depunerea propunerilor de proiect.

Autoritatea finanţatoare are obligaţia de a transmite răspunsul la solicitările de clarificări cu cel puţin 4 zile înainte de data limită pentru depunerea propunerilor de proiect.

Autoritatea finanţatoare are dreptul de a completa din proprie iniţiativă, în vederea clarificării, documentaţia pentru elaborarea şi prezentarea propunerilor de proiecte şi este obligată să comunice în scris tuturor solicitanţilor orice astfel de completare. Transmiterea comunicării trebuie să respecte intervalul de timp prevăzut la alineatul precedent.

**10. Condiţiile de modificare sau de retragere a proiectului**

Depunerea, modificarea sau retragerea propunerii de proiect se face cu aplicarea corespunzătoare a prevederilor Legii nr. 98/2016 privind achizițiile publice cu modificările și completările ulterioare.

**11. Condiţiile de anulare a selecţiei de proiecte**

Autoritatea finanţatoare are dreptul de a anula aplicarea procedurii pentru atribuirea contractului de finanţare nerambursabilă în condiţiile prevăzuteprin Legea nr. 98/2016 privind achizițiile publice cu modificările și completările ulterioare.

**12. Informaţii privind criteriile aplicate pentru atribuirea contractului de finanţare nerambursabilă**

**Procedura de selecţie a proiectelor**

Anterior procedurii de selecţie şi evaluare membrii comisiei de evaluare şi selectare sunt obligaţi să depună declaraţie de imparţialitate conform legii.

Cererile de finanţare primite vor fi prelucrate de către Comisia de evaluare/selectare numită prin Dispoziția primarului nr.\_\_\_\_\_\_/2023.

**Nu sunt eligibile:**

a) este structură sportivă de drept public;

b) nu îşi desfăşoară activitatea în municipiul Miercurea-Ciuc;

c) nu şi-a îndeplinit obligaţiile de plată exigibile privind bugetul de stat, bugetul asigurărilor sociale de stat şi bugetul local al municipiului Miercurea-Ciuc;

d) furnizează informaţii false în documentele prezentate;

e) a comis o gravă greşeală în materie profesională sau nu şi-a îndeplinit obligaţiile asumate printr-un alt contract de finanţare nerambursabilă obţinută de la autoritatea finanţatoare, a manifestat acţiuni de denigrare, nesportive, imorale faţă de persoane fizice, instituţii juridice;

f) face obiectul unei proceduri de dizolvare sau de lichidare ori se află deja în stare de dizolvare sau de lichidare, în conformitate cu prevederile legale în vigoare;

g) nu prezintă toate declaraţiile pe propria răspundere necesare de anexat cererii de finanţare,

h) cererile sunt incomplete sau completate în mod necorespunzător;

i) cererile sunt sosite după termenul limită de depunere;

j) cererile ce au ca obiect activităţi nerelevante pentru obiectivele programului;

k) proiectele care nu corespund cu scopurile şi obiectivele declarate în programul lansat;

l) cererile pentru sume ce reprezintă mai mult de 80% din valoarea totală a proiectului;

m) cererile, dacă solicitanţii au conturile blocate ca urmare a unei hotărâri judecătoreşti;

n) cererile, dacă solicitanţii se fac vinovaţi de declaraţii inexacte cu privire la informaţiile solicitate de comisia de evaluare/selectare;

o) cererile, dacă solicitanţii au încălcat un contract încheiat cu administraţia publică privind finanţarea unui proiect;

p) cererile care nu sunt semnate olograf în original;

r) proiectul nu respectă Condiţiile şi criteriile de finanţare.

**13. Criterii de evaluare**

**(1)** În ceea ce priveşte tradiţia ramurii de sport la nivel local se acordă câte un punct pentru fiecare an calendaristic început de la debutul ramurii de sport în municipiul Miercurea-Ciuc, dar nu mai mult de 50 de puncte.

**(2)** În ceea ce priveşte promovarea spiritului olimpic, ramura de sport va primi câte 10 puncte pentru fiecare ediţie la care a fost reprezentată la Jocurile Olimpice şi Paralimpice de un sportiv crescut de către sau legitimat la o structură sportivă din localitate. (exemplu: hochei pe gheaţă: 1964, 1968, 1976 şi 1980 – 4 ediţii, 40 puncte, biatlon: 1998, 2002, 2006, 2010, 2014 – 5 ediţii, 50 puncte

**(3)** În legătură cu integrarea pe verticală a ramurii de sport la nivelul oraşului, respectiv a existenţei tuturor categoriilor de vârstă de la seniori la copii şi eventual veterani, în fucţie de sportivii, respectiv echipele care au participat la ultima ediţie a întrecerilor campionatelor naţionale pe categoriile de vârstă, se acordă următoarele puncte:

a)35 puncte, în cazul ramurilor sportive cu secţii, respectiv echipe la toate categoriile competiţionale de vârstă, şi anume seniori, tineret, juniori şi copii (U10, U12, U14, U16, U18 şi U20)

b) 25 puncte, în cazul ramurilor sportive cu secţii, respectiv echipe la seniori, juniori şi copii (U10, U12, U14, U16, şi U18).

c) 5 puncte dacă are numai secţie, respectiv echipă de seniori

d) câte 3 puncte pe categorie de vârstă (U10, U12, U14, U16, U18 şi U20), respectiv echipă în cazul sportivilor din categoria tineret, juniori şi copii

e) 3 puncte pentru categoria veterani.

**(4)** În ceea ce priveşte rezultatele istorice de excepţie la nivel european şi mondial dacă în cadrul structurii sportive activează medaliaţi, respectiv participanţi la ediţiile Jocurilor Olimpice şi Paralimpice, sau medaliaţi la Campionatele Mondiale sau Europene, sau câştigătoare de Cupe Mondiale se acordă următoarele puncte:

a) 30 puncte, pentru titlul de campion la Jocurile Olimpice sau Paralimpice al unui sportiv în activitate,

b) 20 puncte pentru titlul de vicecampion la Jocurile Olimpice sau Paralimpice al unui sportiv în activitate, respectiv pentru cel de Campion Mondial,

c) 15 puncte pentru titlul de vicecampion mondial al unui sportiv în activitate,

d) 12 puncte pentru medalia de bronz la Jocurile Olimpice sau Paralimpice al unui sportiv în activitate, respectiv titlul de Campion European,

e) 10 puncte, pentru o victorie de etapă în Cupa Mondială la disciplinele olimpice unui sportiv în activitate, respectiv medalie de bronz la campionatele mondiale sau titlul de vicecampion european,

f) câte un punct pentru fiecare participare la o ediţie a Jocurior Olimpice sau Paralimpice,

În comensurarea punctelor de la alineatul (4) se iau în calcul doar cele mai bune trei rezultate ale fiecărui sportiv în activitate, la care se adaugă numărul de puncte rezultate conform literei

Criteriile de evaluare specifice în cazul jocurilor sportive sunt următoarele:

a) nivelul competiţiei la care activează structura:

i) la seniori:

- 320 puncte, primul eşalon în competiţii cu mai multe eşaloane,

- 180 puncte, primul eşalon în competiţii cu două eşaloane,

- 160 puncte, primul eşalon, în competiţii cu un singur eşalon;

- 160 puncte, al doilea eşalon în competiţii cu mai multe eşaloane

- 80 puncte, al doilea eşalon, în competiţii cu două eşaloane

- 80 puncte, al treilea eşalon, în competiţii cu mai multe eşaloane

- 20 puncte, al patrulea eşalon, în competiţii cu mai mute eşaloane

- 20 puncte, participarea la Cupe europene intercluburi organizate sub egida federaţiei de specialitate europene sau mondiale, după caz

- 5 punct/etapă, competiţii sportive internaţionale intercluburi

ii) tineret şi juniori:

- 60 puncte, participare la campionatul naţional de seniori primul eşalon

- 30 puncte, participarea la campionatul naţional de seniori cel de-al doilea eşalon - 10 puncte, participare la campionatul naţional în cadrul grupei de vârstă U20

- 8 puncte, participare la campionatul naţional în cadrul grupei de vârstă U18

- 6 puncte, participare la campionatul naţional în cadrul grupei de vârstă U16

- 4 puncte, participare la campionatul naţional în cadrul grupei de vârstă U14

- 2 puncte, participare la campionatul naţional în cadrul grupei de vârstă U12

- 1 punct/echipă/etapă la U20, U18, U16 competiţii sportive internaţionale intercluburi

- 0,5 punct/echipă/etapă U14, U12 competiţii sportive internaţionale intercluburi

b) numărul de sportivi care au participat la ultima ediţie a Campionate Mondiale sau Europene aferente categoriei de vârstă:

- 5 puncte/sportiv la seniori

- 2 puncte/sportiv la U20

- 1 punct/sportiv la U18

c) integrarea sportivilor crescuţi de către structurile sportive din localitate în echipele de seniori din localitate:

- 2 puncte/sportiv pentru sportivii de peste 23 ani

- 3 puncte/sportiv pentru sportivii între 20 şi 23 ani inclusiv

- 5 puncte/sportiv pentru sportivii sub 20 ani

**(1)** Criteriile de evaluare specifice în cazul sporturilor individuale sunt următoarele:

a) rezultatele obţinute la competiţiile interne şi internaţionale:

i) sportivi clasaţi pe primele 6 locuri la categoriile de vârstă la ediţia din anul precedent al campionatului naţional

- sporturi olimpice **-** seniori – 2 pct/sportiv; tineret 1 pct/sportiv, U18 şi U16 0,5 punct/sportiv, U14 şi U12 0,25 punct/sportiv

- sporturi neolimpice - seniori – 0,8 pct/sportiv; tineret 0,4 pct/sportiv, U18 şi U16 0,2 punct/sportiv, U14 şi U12 0,10 punct/sportiv

ii) sportivi clasaţi pe primele 6 locuri la categoriile de vârstă la ediţia din anul precedent al Campionatelor Mondiale, Europene sau Balcanice

- sporturi olimpice **-** seniori – 3 pct/sportiv; tineret 1,5 pct/sportiv, U18 şi U16 1 punct/sportiv, U14 şi U12 0,5 punct/sportiv

- sporturi neolimpice – seniori – 1,6 pct/sportiv; tineret 0,8 pct/sportiv, U18 şi U16 0,4 punct/sportiv, U14 şi U12 0,20 punct/sportiv

b) numărul de sportivi legitimaţi:

- sporturi olimpice **-** seniori – 1 pct/sportiv; tineret 0,5 pct/sportiv, U18 şi U16 0,25 punct/sportiv, U14 şi U12 0,125 punct/sportiv

- sporturi neolimpice - seniori – 0,4 pct/sportiv; tineret 0,2 pct/sportiv, U18 şi U16 0,1 punct/sportiv, U14 şi U12 0,05 punct/sportiv

iii) numărul sportivilor care sunt membri ai loturilor naţionale de seniori, tineret şi juniori

- sporturi olimpice **-** seniori – 4 pct/sportiv; tineret 2 pct/sportiv, U18 1 punct/sportiv

- sporturi neolimpice - seniori – 1,6 pct/sportiv; tineret 0,8 pct/sportiv, U18 0,4 punct/sportiv

**(2)** În cazul sportivilor clasaţi pe podium valorile prevăzute la litera a) se înmulţesc cu 3 în cazul campionilor, cu 2 în cazul vicecampionilor şi cu 1,5 în cazul medaliaţilor cu bronz.

**(3)** Pentru disciplinele sportive în care există şi proba pe echipe, respectiv cea de ştafetă punctele ce se acordă pentru integrarea sportivilor crescuţi de către structurile sportive din localitate în echipele de seniori din localitate se vor calcula prin dublarea punctajelor de la art. 13, litera c).

Criteriile de evaluare specifice în cazul sportului pentru toţi sunt următoarele:

a) importanţa evenimentului, care se evaluează cu până la 20 de puncte,

b) numărul de participanţi estimaţi, şi anume 0,25 puncte pe fiecare participant.

c) numărul de sportivi amatori şi nelegitimaţi care participă la acţiunea sportivă respectivă, şi anume 1 punct pe fiecare participant.

În cursul procedurii de evaluare a propunerilor de proiecte, autoritatea finanţatoare poate solicita clarificări şi completări ale documentelor depuse de beneficiari pentru verificarea îndeplinirii criteriilor de eligibilitate. Clarificările şi completările solicitate de comisia de selectare se vor înainta în termen de cel mult 5 zile de la data primirii solicitării.

Numărul de participanţi la procedura de selecţie de proiecte nu este limitat.

Autoritatea finanţatoare va repeta procedura de selecţie de proiecte în cazul în care există un singur participant.

În cazul în care în urma repetării procedurii numai un participant a depus propunerea de proiect, autoritatea finanţatoare are dreptul de a atribui contractul de finanţare nerambursabilă acestuia, în condiţiile legii.

Comisia de evaluare şi selecţie va proceda la analiza şi evaluarea proiectelor şi va întocmi un Proces Verbal, în care va arăta situaţia evaluării şi selectării proiectelor, cele care vor fi selectate şi cele respinse de la finanţare, cu motivare de rigoare.

**14. Criterii de finanţare**

Finanţarea programelor se va aproba în funcţie de următoarele criterii:

a) tradiţia ramurii de sport respective la nivel local, gradul de promovare a spiritului olimpic, integrarea pe verticală la nivelul localităţii, rezultatele istorice obţinute de sportivii din localitate la diferite ramuri sportive, nivelul competiţional la care activează structura, respectiv secţia de sport, numărul competiţiilor interne şi participarea la competiţiile internaţionale vizate, performanţele sportive interne şi internaţionale din ultimii ani, numărul de sportivi selecţionaţi în loturile naţionale, numărul de sportivi crescuţi şi promovaţi la echipele, respectiv secţiile de seniori din municipiul Miercurea-Ciuc, precum şi numărul de sportivi legitimaţi în cazul *sportului de performanţă*;

b) importanţa şi valoarea şi tradiţia locală a *evenimentului sportiv;*

* numărul de participanţi atraşi la activitatea sportivă în cazul *Sportul pentru toţi.*

**15. Încheierea contractului de finanţare, raportare şi control**

(1) Finanţarea se acordă în baza unui contract încheiat între Municipiul Miercurea-Ciuc şi structura sportivă de drept privat, fără scop lucrativ, de utilitate publică selecţionată pe baza criteriilor prevăzute în prezentul regulament, în tranşe aferente realizării programului sau proiectului, în baza documentelor justificative legal întocmite ori prin plata integrală a proiectului după desfăşurarea acestuia în cazul prezentării actelor justificative în termenul prevazut în contractul de finanţare.Decontarea sumelor alocate va începe numai după semnarea contractului de finanţare.

(2) Contractul de finanţare se va încheia cu autoritatea finanţatoare, *în termen de 30 de zile* de la comunicarea Hotărârii Consiliului Local privind alocările de sume pentru finanţarea activităţilor/acţiunilor sportive, sub sancţiunea revocării poziţiei din anexa la hotărârea de alocare.

(3) Atunci când, pentru îndeplinirea obligaţiilor contractuale, beneficiarul achiziţionează, din fonduri publice nerambursabile, produse, lucrări sau servicii, procedura de achiziţie este cea prevazută de Ordonanţa de urgenţă a Guvernului nr. 98/2016, privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare.

(4) Primăria Municipiului Miercurea-Ciuc dispune efectuarea plăţii către structura sportivă, prin virament în contul bancar al acesteia. Structurile sportive care beneficiază de co-finanţare au obligaţia de a-şi deschide un subcont sau un cont separat în care vor fi virate sumele alocate.

(5) Structurile sportive care au beneficiat de finanţare în baza prezentului regulament, au obligaţia să întocmească şi să transmită Primăriei Municipiului Miercurea-Ciuc rapoarte intermediare întocmite la sfârşitul fiecărui trimestru şi o raportare finală, potrivit modelului prezentat în cererea de finanţare.

(6) Modificarea activităţilor prevăzute în buget în ceea ce priveşte data, locaţia şi a sumelor alocate se face prin act adiţional la contract, cu notificarea prealabilă a autorităţii finanţatoare şi obţinerea aprobării acesteia.

(7) Entitatea sportivă finanţată are obligaţia de a rambursa toate sumele, cu dobânzile şi penalităţile aferente , a căror utilizare a fost considerate ulterior cheltuieli ilicite în conformitatea legii, în termenul stabilit de către entitatea de control.

**16.** **(1)** Proiectele, respectiv programele pentru care nu s-au depus rapoartele finale în termenul stabilit prin contract nu vor obţine decontarea tranşei finale şi vor urma procedurile specifice.

**(2)**Pentru justificarea cheltuielilor efectuate, se vor prezenta următoarele documente:

a)pentru **cheltuielile ocazionate de achizi**ţ**ionarea de bunuri** ş**i servicii**: factură fiscală, însoţită de chitanţă/ordin de plată/bon fiscal, cu evidenţierea tipurilor de produse;

b) pentru decontarea cheltuielilor de **închiriere**: contract de închiriere, factură fiscală, chitanţă/ordin de plată/dispoziţie de plată.

c) pentru decontarea cheltuielilor care se înscriu în categoria **alte cheltuieli**: orice document fiscal care corespunde legislaţiei aflate în vigoare.

**(3)** Data documentelor justificative trebuie să fie în concordanţă cu perioada desfăşurării acţiunii.

**(4)** Contractele de finanţare nerambursabile vor prevedea, sub sancţiunea nulităţii, calitatea Biroului Audit din cadrul Primăriei municipiului Miercurea-Ciuc şi a Curţii de Conturi de a exercita controlul financiar asupra derulării activităţilor nonprofit finanţate din fondurile publice.

**17. Sancţiuni**

**(1)** Contractele de finanţare pot fi reziliate de drept, fără a fi necesară intervenţia instanţei de judecată, în termen de 10 zile calendaristice de la data primirii notificării prin care părţii în culpă i s-a adus la cunoştinţă că nu şi-a îndeplinit obligaţiile contractuale. Notificarea va putea fi comunicată în termen de 10 zile calendaristice de la data constatării neîndeplinirii sau îndeplinirii necorespunzătoare a uneia sau mai multor obligaţii contractuale.

**18. Rezilere (1)** În cazul rezilierii contractului ca urmare a neîndeplinirii clauzelor contractuale, beneficiarul finanţării este obligat în termen de 15 zile să returneze ordonatorului principal de credite sumele primite, cu care se reîntregesc creditele bugetare ale acestuia, în vederea finanţării altor programe şi proiecte de interes.

**(2)** Pentru sumele restituite ca urmare a rezilierii contractului beneficiarii finanţării datorează dobânzi şi penalităţi de întârziere, conform legislaţiei privind colectarea creanţelor bugetare, care se constituie în venituri ale bugetului local.

**(3)** Nerespectarea termenelor şi a prevederilor din contract duce la pierderea tranşei finale precum şi la interzicerea participării pentru obţinerea finanţării pe viitor.

**19.** Prezentul Ghid se completează cu prevederile legale în vigoare.